
RAPORT  DE SPECIALITATE
- asupra proiectului de hotărâre privind participarea oraşului Boldeşti-Scăeni la parteneriatul LEADER cu denumirea: „Parteneriatul pentru Dezvoltarea Zonei GAL Valea Teleajenului”

Analizând Proiectul de Hotărâre prin care se propune participarea oraşului Boldeşti-Scăeni la parteneriatul LEADER cu denumirea: „Parteneriatul pentru Dezvoltarea Zonei GAL Valea Teleajenului”, am constatat următoarele:
In conformitate cu prevederile Ghidului Solicitantului pentru accesarea Submasurii 19.1- „sprijin pregatitor sesiunea 2023- depunere on-line” și a modelului de Acord cadru- Anexa 2 la Ghid este necesară constituirea unui nou parteneriat – nonformal pentru accesarea Sprijinului respectiv al Strategiei de Dezvoltare Locala pentru perioada 2023-2027.

„2.3 Potentiali beneficiari ai submasurii 19.1 

In cadrul acestei submasuri, beneficarii pot fi:

- un parteneriat autorizat conform OG 26/2000, cu modificarile si completarile ulterioare;

- un parteneriat – fara personalitate juridica.

Potentialii beneficiari vor prezenta un Acord de Parteneriat( Anexa 1 la Cererea de finantare) care trebuie sa respecte criteriile de eligibilitate aferente parteneriatului, specifice LEADER.”

Deoarece teritoriul GAL Valea Teleajenului se modifică față de structura care implementează o Strategie de Dezvoltare Locala in perioada de programare 2014-2020, este necesara constituirea unui parteneriat fara personalitate juridica si includerea UAT-urilor in acest parteneriat.

Includerea unei UAT in parteneriat se face prin Hotarare de Consiliu Local (HCL). In conditiile legislatiei nationale, Consiliile locale hotarasc cooperarea sau asocierea cu persoane juridice romane , cu organizatii neguvernamentale si/sau cu alti parteneri sociali, in vederea finantarii si realizarii in comun.
Faţă de cele menţionate mai sus, avizăm favorabil adoptarea unei Hotărâri a Consiliului Local privind participarea oraşului Boldeşti-Scăeni la parteneriatul LEADER cu denumirea: „Parteneriatul pentru Dezvoltarea Zonei GAL Valea Teleajenului”.

